
ΕΦΗΜΕΡΙΕ ΤΗΕ ΚΥΒΕΡΝΗΣΕΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΕΝ ΑΘΗΝΑΙΧ 
ΤΗ, 30 ΑΠΡΙΛΙΟΥ 1980 


ΠΕΡΙΕΧΟΜΕΝΑ 


ΔΙΑΤΑΓΜΑΤΑ 

361. Περί μετονομασίας τής Κοινότητας Δροσοπηγής τού 

Νομού ’Άρτης.1 

362. Περί προσαρτήσεως τού συνοικισμοί» Στρατών Κοινό¬ 

τητες Παλαιοχώρας τοΰ Νομού Χανιών εις τήν Κοι¬ 
νότητα Τεμενίων τοΰ αυτού Νομού.2 

363. Περί μετονομασίας τού Κλάδου ΣΕ1 Κλητήρων τής 


Ανώτατης Σχολής Οικονομικών καί Εμπορικών Ε¬ 
πιστημών.. 3 

364. Περί συστάσεως δόσεων Επιστημονικού Προσωπικού 
Η/Τ παρά τώ 'Τπουργείω Οικονομικών.4 


365. Περί έξαιριέσεως έκ τής έποπτείας τού Υπουργείου 

Οικονομικών τής Άναργυρείου καί Κοργιαλενείου 
Σχολής Σπετσών καί υπαγωγής ταΰτης εις την έπο- 
πτείαν τού Υπουργείου Εθνικής Παιδείας καί θρη¬ 
σκευμάτων.5 

366. Περί έγκρίσεως Όργανισμού Διοικήσεως καί Διαχει- 
ρίσεως τού Κεφαλαίου Αυτοτελούς Διαχε:,ρίσεως, υπό 
τη» επωνυμίαν «Κληρ/μα Γεωργίου Καραθανάση». 6 

367. Περί έξαιρέσεως έκ τής υπαγωγής εις την άσφάλι- 
σιν τού Ταμείου Αρωγής 'Τπαλλήλων άρμοϊιότητος 
'Τπουργείου Γεωργίας τού τακτικού προσωπικού τής 
Επιτροπής Δημοσίων Κήπων καί Δενδροστοιχειών. 7 

368. Περί τροποποιήσεως τών παρ. 3 καί 4 τού άρθρου 3 
τού Κανονισμού Παροχών τού Ταμείου Επικουρικής 
Άσφαλίσεως 'Τπαλλήλων Εθνικού Όργανισμού Κα¬ 


πνού.8 

369. Περί κυρώσεως συμπληρωματικών πινάκων, που κα¬ 

ταρτίσθηκαν άπο τό Ανώτερο Συμβούλιο Χωροφυλα¬ 
κής.. ... .. · · 9 

370. Περί τροποποιήσεως καί συμπληρώσεως διατάξεων 

τινων τού Π.Δ. 110/1974 «περί κυρώσεως τού Κα¬ 
νονισμού Μουσικής Χωροφυλακής».10 


{ΥΜΒΑΪΕΙΙ 

Περί τροποποιήσεως τής άπο 4 Ιανουάριου 1973 Συν.δα¬ 
σέως μεταξύ τού Ελληνικού Δημοσίου καί τής Ε¬ 
ταιρείας «ΚΛΩΣΤΟΫΦΑΝΤΉΡΙΑ ΕΔΕΣΣΗΣ 
ΑίΒΕΕ» ώς αΰτη ετροποποιήθη μεταγεν&στέρως, δ-ιά 
την δημιουργίαν έν Εδέσση Κλωστοϋφαντουργικής μο- 
νάδος.11 


ΑΡΙΘΜΟΙ ΦΥΛΛΟΥ 
100 


ΔΙΑΤΑΓΜΑΤΑ 

—-—- (ΐ) 

Περί μετονομασίας τής Κοινότητος Δροσοπηγής τοΰ Νομοϋ 
’Άρτης. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

’Έχοντες ύπ’ δψει : 

1. Τάς διατάξεις τών άρθρων 10 παρ. 1 καί 219 τοΰ δημο¬ 
τικού καί κοινοτικοΰ κωδικός (Π.Δ. 933/1975). 

2. Τήν γνώμην τοΰ Κοινοτικοΰ Συμβουλίου Δροσοπηγής 
τοΰ Νομοΰ ’Άρτης έκφρασθεϊσαν διά τής ύπ’ άριθ. 36/6.11. 
1979 άποφάσεως αύτοΰ. 

3. Τήν γνώμην τοΰ παρά τώ 'Τπουργείω Εσωτερικών 
συμβουλίου τοπωνυμιών, έκφρασθεϊσαν κατά τήν συνεδρία- 
σιν αύτοΰ τής 20ης Δεκεμβρίου 1979. 

4. Τήν ύπ’ άριθ. 99685/19.12.1977 κοινήν άπόφασιν 
τών Πρωθυπουργού καί 'Τπουργοΰ Εσωτερικών, περί μετα- 
βιβασεως άρμοδιοτήτων εις τον 'ΐφυπουργύν Εσωτερικών, 
δημοσιευθεΐσαν εις το ύπ’ άριθ. 1305/77 ΦΕΚ τεΰχος Β'. 

5. Τήν ύπ’ άριθ. 93 τής 6ης Φεβρουάριου 1980 γνωμοδό- 
τησιν τοΰ Συμβουλίου της Επικράτειας, προτάσει τοΰ έπί 
τών Εσωτερικών 'Τφυπουργοΰ, άποφασίζομεν : 

Άρθρον μόνον. 

'Η Κοινότης Δροσο7τηγής τής Επαρχίας καί τοΰ Νομοΰ 
’Άρτης μετονομάζεται εις «Κοινότης Βουργαρελίου» καί 
ό ομώνυμος συνοικισμός «Δροσοπηγή» μετονομάζεται «Βουρ- 
γαρέλι, τό». 

Εις τον έπί τών Εσωτερικών 'Τφυπουργόν, άνατίθεμεν 
τήν δημοσίευσιν καί έκτέλεσιν. τοΰ παρόντος Διατάγματος. 

Έν Άθήναις τή 10 Απριλίου 1980 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Δ. ΤΣΑΤΣΟΣ 

Ο ΥΦΥΠΟΥΡΓΟΣ ΕΣΩΤΕΡΙΚΟΝ 

ΓΕΩΡΓΙΟ! ΣΟΥΦΛΙΑΧ 


ΤΕΥΧΟΣ ΠΡΩΤΟΝ 

Περί προσαρτήσεως τοϋ συνοικισμού Στρατών Κοινότατος 
Παλαιοχώρας τοϋ Νομοϋ Χανίων εις τήν Κοινότητα Τε- 

μενίων τοϋ αύτοΰ Νομοϋ. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντες ύπ’ οψει : 

1. Τάς .διατάξεις των άρθρων 4, 5, 6, 7, 8 καί 219 τοϋ 
δημοτικού καί κοινοτικοΰ Κωδικός (Π.Δ. 933/1975). 

2. Τήν από 17.8.1978 αΐτησιν κατοίκων τοϋ συνοικισμοΰ 
Στράτων της Κοινότητος Παλαιοχώρας τοϋ Νομοϋ Χανίοιν. 

3. Τήν ύπ’ άριθ. 7/3.3.1979 άπόφασιν τοϋ κοινοτικοΰ 
συμβουλίου Τεμενίων δι’ ής τοΰτο συναινεΐ διά τήν ζητου- 
μένην προσάρτησιν τοϋ συνοικισμοΰ, Στράτα εις τήν Κοι¬ 
νότητα Τεμενίων. 

4. Τήν άπό 7.11.1979 σύμφωνον γνώμην τοϋ παρά τη 
Νομαρχία Χανίων συσταθέντος γνωμοδοτικοΰ συμβουλίου 
τοϋ άρθρου 7 τοϋ ώς άνω δημοτικοϋ καί κοινοτικοΰ κώ- 
δικος. 

5. Τήν ύπ’ άριθ. 99685/19.12.1977 κοινήν άπόφασιν των 
Πρωθυπουργού καί Υπουργού Εσωτερικών, περί μετα- 
βιβάσεως αρμοδιοτήτων εϊς τον Υφυπουργόν Εσωτερικών, 
δημοσιευθεΐσαν εις τό ύπ’ άριθ. 1305/1977 ΦΕΚ (τεϋχος 

6. Τήν ύπ’ άριθ. 176 της 27ης Φεβρουάριου 1980 γνω- 
μοδοτησιν τοϋ Συμβουλίου της Επικράτειας, προτάσει τοϋ 
επι τών Εσωτερικών 'Υφυπουργοϋ, άποφασίζομεν : 

’Άρθρον μόνον. 

'Ο συνοικισμός Στράτων της Κοινότητος Παλαιοχώρας 
της Επαρχίας" Σέλινου τοϋ Νομοϋ Χανίων, προσαρτάται 
εις τήν συνεχομένην αύτώ Κοινότητα Τεμενίων εν τη αυτή 
επαρχία καί τώ αύτώ Νομώ. 

Εις τόν έπί τών Εσωτερικών Υφυπουργόν, άνατίθεμεν 
τήν δημοσίευσιν καί έκτέλεσιν τοϋ παρόντος Διατάγματος. 

Έν Άθήναις τη 10 Απριλίου 1980 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Δ. ΤΣΑΤΣΟΣ 

Ο ΥΦΥΠΟΥΡΓΟΣ ΕΣΩΤΕΡΙΚΩΝ 

ΓΕΩΡΓΙΟΣ ΣΟΥΦΛΙΑΣ 

Περί μετονομασίας τοϋ Κλάδου ΣΕ1 Κλητήρων τής Ανώ¬ 
τατης Σχολής Οικονομικών καί Εμπορικών Επιστη¬ 
μών. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντες ύπ’ δψει : 

Ι,Τάς διατάξεις τών άρθρων : α) 15 τοϋ Ν. 641/1977 
«περί ίδρύσεως καί όργανώσεως Ιατρικών Σχολών καί Πανε¬ 
πιστημιακών Ιατρικών Κέντρων είς τά Πανεπιστήμια Πα- 
τρών, Ίωαννίνων καί Θράκης, έκτελέσεως έργων είς τά 
Ανώτατα Εκπαιδευτικά Ιδρύματα καί άλλων τινών δια¬ 
τάξεων», β) 20 (παρ. 3) τοϋ Π.Δ 611/1977 «περί Κωδικο- 
ποιήσεως είς ένιαΐον κείμενον ύπό τίτλον «Υπαλληλικός 
Κώδιξ», τών ίσχυουσών διατάξεων τών άναφερομένων είς 
τήν κατάστασιν τών ύπαλλήλων τοϋ Δημοσίου καί τών 

Ν.Π.Δ.Δ.». 

2 . Τήν γνώμην τής Συγκλήτου τής Άνωτάτης Σχολής 
Οικονομικών καί Εμπορικών Επιστημών (συνεδοίαι : 2.8 
1978 καί 13.6.79). 


3. Τήν ύπ’ άριθ. 1330/1979 γνωμοδότησιν τοϋ Συμβου¬ 
λίου τής Επικράτειας, προτάσει τών 'Τπουργών Προε¬ 
δρίας Κυβερνήσεως, Οικονομικών καί Εθνικής Παιδείας 
καί Θρησκευμάτων, άποφασίζομεν : 

’Άρθρον μόνον. 

1. 'Ο παρά τή Άνωτάτη Σχολή Οικονομικών καί Εμπο¬ 
ρικών Επιστημών ύφιστάμενος Κλάδος ΣΕ1 Κλητήρων 
μετατρέπεται είς Κλάδον ΣΕ1 Κλητήρων - Χειριστών Μηχα¬ 
νημάτων Αναπαραγωγής εγγράφων. 

2. Αί ύπό τών διατάξεων τών Π. Διαταγμάτων 269/1973 
(ΦΕΚ 223 τ. Α') καί 359/1973 (ΦΕΚ 264 τ.Α'), τοϋ Β. 
Διατάγματος 322/1969 (ΦΕΚ 94 τ.Α') καί τών Υπουργι¬ 
κών Αποφάσεων 25106/1959 (ΦΕΚ 375 τ.Β') καί 
57725/1977 (ΦΕΚ 834 τ. Β') προβλεπόμεναι -δέσει; ίιαρ- 
■δροόνται ώς έξης: 

Επτά (7) θέσεις έπί βαθμώ 7ω. 

Δέκα πέντε (15) θέσεις έπί βαθμοΐς 12ω-8ω. 

3. Έκ τών άνωτέρω θέσεων μία (1) θέσις ορίζεται ώς 
τοιαύτη είδικότητος χειριστοΰ μηχανημάτων άναπαραγω- 
γής έγγράφων, έπί βαθμοΐς 12ω-8ω. 

Ώς ειδικά τυπικά προσόντα διορισμού είς τόν εισαγωγι¬ 
κόν βαθμόν τής θέσεως ταύτης ορίζονται : α) Απολυτήριον 
Δημοτικοϋ Σχολείου καί β) διετής προϋπηρεσία είς οίαδή- 
ποτε θέσιν χειριστοΰ μηχανημάτων άναπαραγωγής εγγρά¬ 
φων προσηκόντως άποδεικνυομένη. Άνούτατον οριον ήλι- 
κιας δια τόν διορισμόν είς τήν άνωτέρω θέσιν ορίζεται τό 
45ον. 

Εις τον 1 πουργόν Εθνικής Παιδείας καί Θρησκευμά¬ 
των, ανατιθεμεν τήν δημοσίευσιν καί έκτέλεσιν τοϋ παρόν¬ 
τος Διατάγματος. 

Έν Άθήναις τή 24 Απριλίου 1980 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Δ. ΤΣΑΤΣΟΣ 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΚΥΒΕΡΝΗΣΕΩΣ ΕΘΝ· ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

ΚΟΝΣΤ. ΣΤΕΦΑΝΟΠΟΥΛΟΣ ΙΩΑΝ. ΒΑΡΒΙΤΣΙΩΤΗΣ 

ΟΙΚΟΝΟΜΙΚΩΝ 

ΑΘΑΝΑΣΙΟΣ ΚΑΝΕΑΛΟΠΟΥΛΟΣ 

Περί συστασεως θεσεων Επιστημονικού Προσωπικού Η/Υ 
παρά τώ Ί πουργείω Οικονομικών. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντες ύπ’ οψει : 

1. 1 ας διατάξεις τοϋ άρθρου 3 παράγραφος 2 τοϋ Ν. 865/ 
1979 «περί ρυθμισεως θεμάτων τινών όργανώσεως καί λει¬ 
τουργίας ύπηρεσιών τοϋ Δημοσίου» (ΦΕΚ.6/Α'/18.1.1979). 
_2. Την υπ’ άριθ. 73/1980 γνωμοδότησιν τοϋ Συμβουλίου 
τής Επικράτειας, προτάσει τών Υπηρεσιών, Προεδρίας 
Κυβερνήσεως και οικονομικών, άποφασίζομεν : 

Άρθρον Μόνον. 

Δια την αντιμετωπισιν τών άναγκών τοϋ Μηχανογραφικού 
Κέντρου Υπουργείου Οικονομικών (ΜΥ.Κ.Υ.Ο.) συνι- 
στώνται παρ’ αύτφ τρεις (3) θέσεις ειδικού Επιστημονικού 
προσωπικού ^τής είδικότητος Αναλυτών-Προγραμματιστών 
Ηλεκτρονικών "Υπολογιστών (Η/Υ), έπί σχέσει έργασίας 
ιδιωτικού δικαίου. 

Δια την πλήρωσιν τών ώς άνω θέσεων Προσωπικού άπαι- 
τοϋνται τά ύπό τών άρθρων 18-25 τοϋ Υπαλληλικού Κώδι- 
* 0< ή (Προεδρικόν Διάταγμα 611/1977), ώς ταϋτα έκάστοτε 
ισχυουν. προβλεπόμενα γενικά προσόντα. 

'Ως ειδικά προσόντα ορίζονται πτυχίον Άνωτάτης 
Σχολής της ημεδαπής ή ισοτίμου τοιούτου τής άλλοδαπής, 
τίτλος μεταπτυχιακών σπουδών Άνωτάτης Σχολής τής 
ημεδαπής ή άλλοδαπής εις την επιστήμην τών ηλεκτρονικών 
υπολογιστών (ΟΟΜΡυΤΕΚ δΟΙΕΝΟΕ) καί επαρκείς 
γνώσεις μιας τών γλωσσών άγγλικής, γαλλικής, γερμανικής 
ή ιταλικής δεόντως διαπιστούμεναι. 

Η πρόσληψις τοϋ ανωτέρω προσωπικού ένεργεΐται κατά 
τάς κειμένας διατάξεις καί κατόπιν επιλογής τής οποίας ό 
τρόπος καθορίζεται διά κοινής άποφάσεως τών Υπουργών 
Προεδρίας Κυβερνήσεως καί Οικονομικών. 

Τά τοϊί πειθαρχικού δικαίου τοΰ άνο^τέρω προσωπικού 
καθορίζονται κατά τά ύπό τών διατάξεων τοΰ άρθρου 247 τοϋ 
Υπαλληλικού Κώδικος (Προεδρικόν Διάταγμα 611/1977) 
προβλεπόμενα. 

Αί άποδοχαί τοϋ προσωπικού τούτου καθορίζονται βάσει 
τών διατάξεων τοΰ Ν.Δ. 1198/1972 «περί τοΰ τρόπου 
ρυθμίσεως τών όρων άμοιβής καί εργασίας τοΰ έπί σχέσει 
έργασίας ιδιωτικού δικαίου προσωπικού τοϋ Δημοσίου τών 
ΟΤΑ καί ΝΠΔΔ καί τροποποιήσεως διατάξεων τής περί 
συλλογικών συμβάσεων έργασίας νομοθεσίας» (παρ. 2 
άρθρον 3 Ν. 865/1979). 

Εις τον έπί τών Οικονομικών 'Τπουργόν, άνατίθεμεν την 
δημοσίευσιν καί έκτέλεσιν τοΰ παρόντος Διατάγματος. 

Έν Άθήναις τή 24 Απριλίου 1980 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Δ. ΤΣΑΤΣΟΣ 

01 ΥΠΟΥΡΓΟΙ 

ΠΡΟΕΔΡΙΑΣ ΚΥΒΕΡΝΗΣΕΩΣ ΟΙΚΟΝΟΜΙΚΩΝ 

ΚΩΝΣΤ. ΣΤΕΦΑΝΟΠΟΥΛΟΣ Αθ. ΚΑΝΕΛΛΟΠΟΥΛΟΣ 

Περί έξαιρέσεως έκ τής έποπτείας τοΰ 'Τπουργείου Οικο¬ 
νομικών τής Άναργυρείου καί Κοργιαλενειου Σχολής 
Σπετσών καί υπαγωγής ταύτης εις την εποπτειαν τοΰ 
'Τπουργείου Εθνικής Παιδείας καί Θρησκευμάτων. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

’Έχοντες ύπ’ όψει : 

1. Τάς διατάξεις ■ α) Τής άπό 15 Ιουνίου 1910 ιδιογρά¬ 
φου διαθήκης τοΰ Μαρίνου Κοργιαλένιου, β) τοΰ απο 28 
Μαΐου 1919 Β. Δ/τος «περί έγκρίσεως τοΰ Καταστατικού 
τοΰ Άναργυρείου Ιδρύματος», γ) τής άπό 1 Ιουλίου 1920 
ιδιογράφου διαθήκης τοΰ Σωτηρίου Ανάργυρου, δ) τοΰ απο 
13 Σεπτεμβρίου 1938 Β. Δ/τος «περί τροποποιήσεως τοΰ 
Καταστατικού τής Άναργυρείου καί Κοργιαλενειου Σχολής 
Σπετσών» καί ε) τοΰ άρθρου 97 παρ. 3 τοΰ Α.Ν. 2039/ 
1939 «περί έκκαθαρίσεως καί διοικήσεως τών εις τό Κρά¬ 
τος καί υπέρ κοινωφελών σκοπών καταλειπομένων κληρο¬ 
νομιών - κληροδοσιών καί δωρεών», 2) την ύπ’ άριθμ. Δ. 
3676/932/26.5.78 άπόφασιν τοΰ Πρωθυπουργού καί τοΰ 
'Τπουργοΰ τών Οικονομικών «περί άναθέσεως άρμοδιοτή- 
τοίιν στους 'Τφυπουργούς Οικονομικών», καί 3) τήν ύπ’ 
άριθ. 4/28.1.80 γνωμοδότησιν τοΰ Συμβουλίου Εθνικών 
Κληροδοτημάτων, άποφασίζομεν : 

Άρθρον μόνον. 

1. Έξαιροΰμεν τής, κατά τάς διατάξεις τοΰ Α.Ν. 2039/ 
1939, έποπτείας τοΰ 'Τπουργείου Οικονομικών επι τής 
διοικήσεως, διαχειρίσεως καί έκτελέσεως τοΰ σκοποΰ του, 
τό "Ιδρυμα ύπό τήν έπωνυμίαν «Άναργυρειος και Κορ- 
γιαλένειος Σχολή Σπετσών», καθ’ οσρν τοΰτο δέν συντη¬ 
ρείται κυρίους έκ τών πόρων τής δωρηθεισης και κληροδο- 
τηθείσης περιουσίας, αλλά έξ ίδιων πόρων προερχομένων 


έκ τής λειτουργίας του καί έκ Κρατικών επιχορηγήσεων, 
ύπαγόμενον έφεξής εις τήν έποπτείαν τοΰ άρμοδίου ως έκ 
τοΰ σκοποΰ 'Τπουργείου Εθνικής Παιδείας καί Θρησκευ¬ 
μάτων. 

2. 'Η έποπτεία τοΰ 'Τπουργείου Οικονομικών έπί τοΰ 
άνωτέρω Ιδρύματος παραμένει έπί θεμάτων διατηρήσεως 
ή έπενδύσεως εις άλλα περιουσιακά στοιχεία τής δωρηθεί- 
σης καί Κληροδοτηθείσης περιουσίας, ως καί έπί τής έκκα¬ 
θαρίσεως τών κατά κληρονομιάν, κληροδοσίαν καί δωρεάν 
καταλειπομένων άλλων περιουσιών καί έπί τής διαχειρίσεως 
καί διαθέσεως τών πρός έκτέλεσιν εΐδικοΰ κοινωφελούς 
σκοποΰ καταλειπομένων κοινωφελών περιουσιών, άσκου- 
μένη κατά τάς διατάξεις τοΰ Α.Ν. 2039/1939. 

Εις τον 'Τπουργόν Εθνικής Παιδείας καί Θρησκευμά¬ 
των καί τον 'Τφυπουργόν Οικονομικών άνατίθεμεν τήν δη- 
μοσίευσιν καί έκτέλεσιν τοΰ παρόντος Διατάγματος. 

’Εν Άθήναις τή 17 Απριλίου 1980 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Δ. ΤΣΑΤΣΟΣ 

ΟΙ ΥΠΟΥΡΓΟΙ 

ΕΘΝ’ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ ΥΦΥΠΟΥΡΓΟΣ ΟΙΚΟΝΟΜΙΚΩΝ 

ΙΩΑΝ. ΒΑΡΒΙΤΣΙΩΤΗΣ ΠΑΝΑΓΙΩΤΗΣ ΜΠΟΚΟΒΟΣ 


(Ο 

ΠΡΟΕΔΡΙΚΟΝ ΔΙΑΤΑΓΜΑ ΥΠ’ ΑΡΙΘ. 366 

Περί έγκρίσεως Όργανισμοΰ Διοικήσεως καί Διαχειρί¬ 
σεως τοΰ Κεφαλαίου Αΰτοτελοΰς Διαχειρίσεως, ύπό τήν 

έπωνυμίαν «Κληρ/μα Γεωργίου Καραθανάση». 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

’Έχοντες ύπ’ όψει : 

1. Τάς διατάξεις : α) τής άπό 17 Νοεμβρίου 1952 
ιδιογράφου διαθήκης τοΰ Γεωργίου Καραθανάση, δημο- 
σιευθείσης ύπό τοϋ Πρωτοδικείου Αθηνών, κατά τήν 
συνεδρίασιν τής 29ης Απριλίου 1953, διά τοΰ ύπ’ άριθ. 
2637 πρακτικού του καί κηρυχθείσης κυρίας διά τής ύπ’ 
άριθ. 4753/53 άποφάσεως του, β) τών άρθρων 108 καί 110 
τοΰ Άστ. Κούδικος καί 95 καί 98 τοϋ Α.Ν. 2039/39, γ) 
τοΰ άρθρου 119 τοΰ Εΐσαγωγικοΰ Νόμου τοΰ Άστικοΰ 
Κώδικος. 

2. Τήν ύπ’ άριθ. 147/1979 άπόφασιν τοΰ Διοικητικού 
Συμβουλίου τοΰ κληρ/τος Γεωργίου Καραθανάση. 

3. Τήν ύπ’ άριθ. Δ. 3676/932/26.5.78 άπόφασιν τοΰ 
Πρωθυπουργού καί τοΰ 'Τπουργοΰ τών Οικονομικών «περί 
άναθέσεως αρμοδιοτήτων στους 'Τφυπουργούς Οικονομικών». 

4. Τήν ύπ’ άριθ. Δ3/2087/6,12.77 άπόφαση τοΰ Πρω¬ 
θυπουργού καί τοΰ 'Τπουργοΰ Κοινωνικών 'Τπηρεσιών 
«περί άναθέσεως άρμοδιοτήτων στους 'Τφυπουργούς Κοι¬ 
νωνικών 'Τπηρεσιών» καί 

5. Τήν ύπ’ άριθ. 5/4.2.80 γνωμοδότησιν τοΰ Συμβουλίου 
Εθνικών Κληροδοτημάτων, προτάσει τών 'Τφυπουργών 
Οικονομικών καί Κοινωνικών 'Τπηρεσιών, άποφασίζομεν : 

Έγκρίνομεν τον έξ άρθρων δέκα τεσσάρων (14) ’Οργα- 
νισμόν Διοικήσεως καί Διαχειρίσεως τοΰ Κεφαλαίου Αυτο¬ 
τελούς Διαχ/σεως, ύπό τήν έπωνυμίαν «Κληροδότημα Γεωρ¬ 
γίου Καραθανάση», διά τοΰ όποιου ρυθμίζονται τά θέματα 
τής διοικήσεως καί διαχειρίσεως αυτοΰ. 

Εις τούς 'Τφυπουργούς Οικονομικών καί Κοινωνικών 
'Τπηρεσιών, άνατίθεμεν τήν δημοσίευσιν και εκτελεσιν του 
παρόντος Διατάγματος. 

Έν Άθήναις τή 17 Απριλίου 1980 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Δ. ΤΣΑΤΣΟΣ 

ΟΙ ΥΦΥΠΟΥΡΓΟΙ 

ΟΙΚΟΝΟΜΙΚΩΝ ΚΟΙΝΩΝΙΚΩΝ ΥΠΗΡΕΣΙΩΝ 

ΠΑΝΑΓΙΩΤΗΣ ΜΠΟΚΟΒΟΣ ΑΝΝΑ ΣΥΝΟΑΙΝΟΥ 

"Οργανισμός 

Διοικήσεως καί διαχειρίσεως του προς τον Δήμον Ανδρα¬ 
βίδας-" Ηλείας προς προίκισιν άπορων κορασίων, κατα- 
λειφθέντος κληρ/τος Γεωργίου ΚαραΟανάση. 


Άρθρον 1. 

Μορφή-’ Επωνυμία-'Έδρα-Σφραγίς. 

1. Τό, διά τής άπδ 17 Νοεμβρίου 1952 ιδιογράφου 
διαθήκης τοϋ Γεωργίου Καραθανάση, δημοσιευθείσης ύπδ 
τοΰ Πρωτοδικείου "Αθηνών κατά την συνεδρίασιν τής 29ης 
"Απριλίου 1953 διά τοϋ ύπ’ άριθ. 2637 πρακτικού του καί 
κηρυχθείσης κυρίας διά τής ύπ’ άριθ. 4753/1953 άποφά- 
σεώς του, καταλειφθέν εις τον Δήμον "Ανδραβίδας κληρ/μα, 
ύπό την επωνυμίαν «Κληροδότημα Γεωργίου Καραθανάση», 
άποτελεΐ κεφάλαιον αύτοτελοϋς διαχειρίσεως, διακεκρι¬ 
μένο τής λοιπής περιουσίας τοϋ Δήμου "Ανδραβίδας καί 
διέπεται ύπό των διατάξεων τής διαθήκης τοΰ Γεωργίου 
Καραθανάση, τοΰ Α.Ν. 2039/39, ώς ούτος έτροποποιήθη 
καί συνεπληρώθη μεταγενεστέρως, των εις έκτέλεσιν τού¬ 
του έκδοθέντων καί έκδοθησομένων διαταγμάτων καί τοΰ 
παρόντος Όργανισμοΰ. 

2. Το κληρ/μα, έδρεΰον εις τον Δήμον "Ανδραβίδας 
τοΰ Νομοΰ "Ηλείας, έ'χει σφραγίδα κυκλικήν άναγράφουσαν 
περιμετρικώς την φράσιν «ΚΛΗΡΟΔΟΤΗΜΑ Γ. ΚΑ- 
ΡΑΘΑΝΑΣΠ» καί εις τό μέσον τό έ'τος συστάσεως αύτοΰ 
1953. 


"Αρθρον 2. 

Σκοπός τοΰ κληρ/τος Γεωργίου Καραθανάση είναι 
ή κατ’ έτος, έκ των εισοδημάτων τοΰ, έν τή Διοικητική 
περιφερεία τοΰ Δήμου Λεχαινών καί έν τή θέσει «"Άγιος 
Ιωάννης», κειμένου άγροΰ τοΰ διαθέτου, έκτάσεως 15 
παλαιών στρεμμάτων, προίκισις άπορων κορασίων έξ 
"Ανδραβίδας. 

"Άρθρον 3. 

Περιουσία-Πόροι 

1. Περιουσία τοΰ κληροδοτήματος είναι ή ύπό τοΰ 
διαθέτου καταλειφθεΐσα περιουσία, ή τυχόν έκ τών εισο¬ 
δημάτων αυτής άποκτηθεΐσα τοιαύτη, ώς καί τά τυχόν 
καταλειφθέντα ή καταλειφθησόμενα στό μέλλον, υπέρ τοΰ 
κληρ/τος, περιουσιακά στοιχεία. 

2. Πόροι τοΰ κληρ/τος είναι αί έκ τής έκμισθώσεως 
τοΰ καταλειφθέντος άγροΰ πρόσοδοι καί οίαδήποτε υπέρ 
τοΰ κληρ/τος άφιεμένη καί όποθενδήποτε προερχομένη 
χορηγία. 


Άρθρον 4. 

Διοίκησις. 

1. Ή περιουσία τοΰ έν τώ προηγουμένω άρθρω κληρ/τος 
τελεί ύπό τήν διοίκησιν καί διαχείρισιν τοΰ Δημοτικοΰ 
Συμβουλίου "Ανδραβίδας ένεργοΰντος ώς Διοικητικοΰ Συμ¬ 
βουλίου τοΰ κληρ/τος, προεδρεύοντος τοΰ Δημάρχου "Ανδρα¬ 
βίδας. 

2. "Άπαντα τά μέλη τοΰ Διοικ. Συμβουλίου παρέχουν 
προς τό κληρ/μα τάς ύπηρεσίας των άνευ άμοιβής, δικαι¬ 
ούμενα μόνον οδοιπορικών εξόδων νομίμως άποδεικνυο- 
μένων. 

3. Αί συνεδριάσεις τοΰ Διοικητικοΰ Συμβουλίου λαμβά- 
νονται κατά πλειοψηφίαν καί έν περιπτώσει ΐσοψηφίας 
ύπερισχύει ή ψήφος τοΰ Προέδρου. 

Άρθρον 5. 

Έκπροσώπησις. 

Τό κληρ/μα έκπροσωπεΐται ένώπιον τών Δικαστηρίων 
καί πάσης άλλης "Αρχής ή τρίτων ύπό τοΰ Προέδρου τοΰ 
Διοικητικοΰ Συμβουλίου ή τοΰ νομίμου άναπληρωτοΰ του 
καί τούτων κωλυομένων ύπό μέλους τοΰ Διοικητικοΰ Συμ¬ 
βουλίου, όριζομένου δι’ άποφάσεως αύτοΰ. 


Άρθρον 6. 

Συνεδριάσεις-Γ ραμματεύς. 

1. Τό Διοικητικόν Συμβούλιου, συνέρχεται εις συνεδρίασιν 
οσάκις αί ύποθέσεις τοΰ κληρ/τος άπαιτοΰν τοΰτο, συνεδριά¬ 
ζει δέ είς τά Γραφεία τοΰ Δήμου "Ανδραβίδας. 

2. *Ως προς την πρόσκλησιν τών μελών τοΰ Διοικητικοΰ 
Συμβουλίου είς συνεδρίασιν, συζήτησιν θεμάτων εκαστης 
συνεδριάσεως, ώς καί τήν λήψιν άποφάσεων, έφαρμόζονται 
άναλόγως αί διατάξεις τοΰ ύπ’ άριθ. 933/1975. Π Δ/τος 
«περί κωδικοποιήσεως είς ένιαίον κείμενον νομού τών ισχυου- 
σών διατάξεων περί Δημοτικοΰ καί Κοινοτικοΰ Κωδικός». 

3. Τά πρακτικά καταχωροΰνται, έπιμελεια τοΰ Γραμ- 
ματέως τοΰ κληρ/τος, είς τό έν άρθρω 7 τοΰ παρόντος^, 
περίπτωσις β' βιβλίον πρακτικών καί υπογράφονται ύπό 
πάντων τών μετασχόντων έκάστης συνεδριάσεως μελών. 
Είς τά πρακτικά καταχωρεΐται καί ή τυχόν ύπάρχουσα 
διαφωνία μέλους τινός. 

4. Καθήκοντα Γραμματέως άνατίθενται ύπό τοΰ Δημο¬ 
τικού Συμβουλίου είς τινα τών υπαλλήλων τοΰ Δήμου, 
όστις τηρεί τό άρχείον τοΰ κληρ/τος καί διεξάγει την 
άλληλογραφίαν τούτου καί συνυπογράφει μετά τοΰ Προέ¬ 
δρου τοΰ κληρ/τος τά γραμμάτια εισπράξεων καί τά εντάλ¬ 
ματα πληρωμών. 

Άρθρον 7. 

Β ιβλία-Στο ιχεΐα. 

Παρά τοΰ κληρ/τος τηροΰνται τά άκόλουθα βιβλία καί 
στοιχεία : 

β) Βιβλίον πρωτοκόλλου είς ό καταχωρίζονται, κατά 
χρονολογικήν σειράν, πάντα τά εισερχόμενα καί έξερχόμενα 
έγγραφα. 

β) Βιβλίον πρακτικών συνεδριάσεων είς ό καταχωρί¬ 
ζονται, κατά χρονολογικήν σειράν, πάσαι αί άποφάσεις 
καί πράξεις α'ίτινες λαμβάνονται ύπό τοΰ Δημοτικοΰ Συμ¬ 
βουλίου. 

γ) Βιβλίον λογιστικής παρακολουθήσεως τής περιουσίας 
τοΰ κληρ/τος. 

δ) Στέλεχος διπλοτύπων γραμματίων εισπράξεων, ήριθμη- 
μένων είς έκαστον φύλλον κατά συνεχή αΰξοντα άριθμόν. 
'Ο συνολικός άριθμός τών φύλλων έκάστου στελέχους 
βεβαιοΰται, διά πράξεως τοΰ Προέδρου τοΰ Διοικητικοΰ 
Συμβουλίου, είς τό τέλος έκάστου στελέχους. 

ε) Στέλεχος διπλοτύπων ένταλμάτων πληρωμής, τη- 
ρούμενον συμφώνως προς τήν προηγουμένην περίπτωσιν (δ). 

στ) Βιβλίον μισθωτών άκινήτων, είς δ καταχωρίζονται 
τά καταβαλλόμενα μ σθώματα, ό χρόνος ένάρξεως καί 
λήξεως έκάστης μισθώσεως καί αί έγκριτικαί πράξεις 
τοΰ τε Διοικητικοΰ Συμβουλίου καί τοΰ Νομάρχου επί τών 
μισθώσεων τοΰ άκινήτου (άγροΰ) τοΰ κληρ/τος. 

ζ) Βιβλίον προικοδοτουμένων νεανίδων, είς δ άναγρά- 
φονται τά ονοματεπώνυμα τών προικοδοτουμένων έκάστοτε 
άπορων νεανίδων, τό ποσόν τής προικός καί ή χρονολογία 
λήψεως ή καί τυχόν έπιστροφής τούτου είς τον λογαριασμόν 
τοΰ κληρ/τος παρά τή Τραπέζη, έν περιπτώσει μή τελέσεως 
έντός τής ύπό τοΰ άρθρου 9 τοΰ παρόντος τασσομένης 
προθεσμίας τοΰ γάμου των. 

"Άρθρον 8. 

Διαχείρισις. 

1. "Η οικονομική διαχείρισις τοΰ κληρ/τος είναι ένιαυσία, 
άρχομένη τήν Ιην "Ιανουάριου καί λήγουσα τήν 31ην Δε¬ 
κεμβρίου έκάστου έτους. 

2. Αΰτη πραγματοποιείται έπί τή βάσει προϋπ/σμοΰ 
έσόδων καί έξόδων, ύποβαλλομένου προς έγκρισιν είς τό 
Ύπουργεΐον τών Οικονομικών ή τον Νομάρχην "Ηλείας 
έντός τών προθεσμιών τών όριζομένων ύπό τών διατάξεων 

τοΰ άρθρου 101 τοΰ Α.Ν. 2039/39. 

3. Ή είς μετρητά περιουσία τοΰ κληρ/τος κατατίθεται 
είς έντοκον έν 6ψει ή έπί προθεσμία λογαριασμόν, είς έν 

των έν άρθρω 73 τοΰ Α.Ν. 2039/39 όριζομένων πιστωτικών 
Ιδρυμάτων, άπασαι δέ αί δοσοληψίαι ένεργοΰνται μέσω 
τοΰ ιδρύματος αύτοΰ. 

’Άρθρον 9. 

Καταβολή ποσοϋ προικίσεως. 

1. Τά κατ’ έ'τος, εις τον παρά τώ πιστωτικώ ίδρύματ 1 
δοσοληπτικδν λογαριασμόν τοΰ κληρ/τος, συγκεντρωθέντα 
εισοδήματα έκ τής περιουσίας αύτοΰ, μετά τήν άφαίρεσιν 
των δαπανών διοικήσεως καί συντηρήσεως, άποτελοΰν 
τό προς προίκισιν ποσόν. 

2. Τό ποσόν τοΰτο κατατίθεται, ως κατανέμεται, εις 
έντοκους λογαριασμούς έπ’ όνόματι έκάστης προικοδοτου- 
μένης νεάνιδος παρά τώ αύτώ ΐδρύματι, αναλαμβάνεται δέ 
ύπ’ αύτής μόνον επί τή προσκομίσει ληξιαρχικής πράξεως 
τελέσεως τοΰ γάμου της εις τό Διοικητικόν Συμβούλιον 
τοΰ κληρ/τος, τό όποιον εκδίδει σχετικήν εντολήν διά τήν 
καταβολήν τών χρημάτων. 

3. Εις περίπτωσιν καθ’ ήν νεάνις τις δεν ήθελεν τελέση 
τον γάμον της έντός πενταετίας άπό τής κληρούσεως, άπόλ- 
λυσι τό δικαίωμα τής προικίσεως, έπιστρεφομένου τοΰ έπ’ 
όνόματί της κατατεθέντος ποσού εις τό κληρ/μα, κατόπιν 
εντολής τοΰ Διοικητικού Συμβουλίου αύτοΰ. 

4. Νεάνις άπολέσασα τό δικαίωμα τής προικίσεως έκ 
τής έν τή προηγουμένη παραγρ. 3 αιτίας, δύναται, κατόπιν 
αίτήσεώς της προς τό Διοικητικόν Συμβούλιον, νά ζητήση 
τήν συμμετοχήν της εις νεωτέραν κλήρωσιν. 

’Άρθρον 10. 

Προσόντα νεανίδων. 

Αί ύποψήφιαι προς προίκισιν άγαμοι θήλεις δέον νά 
συγκεντρώσι τά εξής προσόντα : 

α) Νά είναι πτωχαί, τής οικονομικής άδυναμίας των 
διαπιστουμένης έκ πιστοποιητικού έκδιδομένου ύπό τής 
άρμοδίας άρχής κατά τάς διατάξεις τοΰ Ν.Δ. 57/73. 

β) Νά έχωσιν ήλικίαν άπό 16 έως 45 έτών, άποδεικνυο- 
μένης ύπό πιστοποιητικού τοΰ Δήμου. 

γ) Νά είναι έγγεγραμμέναι εις τά Δημοτολόγια τοΰ 
Δήμου Ανδραβίδας καί νά διαμένωσιν έν αύτή, τούτων 
έπίσης άποδεικνυομένων άπό σχετικόν πιστοποιητικόν τοΰ 
Δήμου. 

δ) Νά μήν έχουν εύνοηθή διά παρομοίου κλήρου προικός 
έκ τυχόν έτέρου προς προίκισιν παρεμφερούς έν τώ Δήμω 
κληρ/τος. Τοΰτο θά προκύπτει άπό σχετική ύπεύθυνη 
δήλωση τοΰ Ν. Δ/τος 105/69. 

Άρθρον 11. 

Καθορισμός ποσού προικός 
καί άριθμοΰ προικιστέων νεανίδων. 

Δι’ άποφάσεως τοΰ Διοικητικού Συμβουλίου τοΰ κληρ/τος, 
λαμβανομένης διά πλειοψηφίας, καθορίζεται κατ’ έτος, 
άναλόγως τοΰ ύψους τοΰ προς προίκισιν ποσοΰ, ό αριθμός 
προικιστέων νεανίδων. Ό άριθμός αύτός καί τό δι’ έκάστην 
νεάνιδα προοριζόμενον ποσόν προικός, θά άναφέρωνται εις 
τήν έκδοθησομένην ώς κατωτέρω, προκήρυξιν. 

Άρθρον 12. 

Κατάρτισις πίνακος 

προικιστέων καί διαδικασία προικοδοτήσεως. 

1. Τό Διοικητικόν Συμβούλιον τοΰ κληρ/τος, διά προ- 
κηρύξεώς του, δημοσιευομένης εις δύο τοπικάς έφημερίδας, 
τοιχοκολλουμένης, εις έμφανές σημεΐον έξωθι τοΰ Δημαρ¬ 
χείου καί άναγιγνωσκομένης έν ταΐς έκκλησίαις τοΰ Δήμου 
Ανδραβίδας, καλεΐ τάς έχούσας τά πρός προίκισιν προ¬ 
σόντα νεάνιδας, δπως ύποβάλουν, έντός εΐκοσαημένου άπό 
τής δημοσιεύσεως, σχετικάς αιτήσεις μετά τών άποδεικτι- 
κών τών προσόντων τιον δικαιολογητικών. 


2. Μετά τον έλεγχον τών αιτήσεων ύπό τοΰ Διοικ. 
Συμβουλίου, καταρτίζεται πίναξ τών δικαιουμένων προι¬ 
κίσεως άπορων νεανίδων. 

3. Ό πίναξ τοιχοκολλάται, έπί άποδεικτικώ, έξωθι 
τών Γραφείων τοΰ Δήμου. Έντός προθεσμίας εΐκοσιν ήμερών 
άπό τής τοιχοκολλήσεως, πάσαι αί ένδιαφερόμεναι καί 
οίοσδήποτε άλλος, δύνανται νά ύποβάλλωσι ένστάσεις κατά 
τοΰ πίνακος. Έπί τών ένστάσεων τούτων άποφαίνεται τό 
Διοικητικόν Συμβούλιον, οπερ διαβιβάζει τήν άπόφασίν του 
ταύτην μεθ’ δλων τών σχετικών στοιχείων εις τό 'Υπουργεΐον 
Οικονομικών, τό όποιον άποφαίνεται τελεσιδίκως, μετά 
σύμφωνον γνωμοδότησιν τοΰ Συμβουλίου Εθνικών Κληρ/ 
των. 

4. Μετά τήν έκπνοήν τής έν τή προηγουμένη παραγράφω 
εΐκοσαημέρου προθεσμίας, τό Διοικητικόν Συμβούλιον καλεΐ 
τούς βουλομένους έκ τών κατοίκων τοΰ Δήμου καί τών 
έπιτοπίων Αρχών, δπως παραστώσι τήν όρισθεΐσαν ήμέραν 
καί ώραν κατά προτίμησιν ήμέραν Κυριακήν, διά τήν διε¬ 
ξαγωγήν τής κληρώσεως. 

5. Οί κλήροι έξάγονται έκ τής κληρωτίδος, έν ή τίθενται 
τά ονόματα άπασών τών όριστικώς προκριθεισών ώς δι- 
καιουμένων νά λάβωσι μέρος εις τήν κλήρωσιν, ύπό παιδί¬ 
σκης ήλικίας μέχρις 8 έτών. Μετά τήν κλήρωσιν αί εύνοηθεΐ- 
σαι ύπό τοΰ κλήρου νεάνιδες κηρύσσονται διά πράξεως τοΰ 
Διοικ. Συμβουλίου, άξιαι νά τύχωσιν προικός, τής έν λόγω 
πράξεως τοιχοκολλουμένης είς έμφανές σημεΐον έξωθι τοΰ 
Δημαρχείου. 

6. Μετά τήν έκδοσιν τής έν τή προηγουμένη παραγράφω 
πράξεως, τό Διοικητικόν Συμβούλιον έντέλλεται πρός τό 
πιστωτικόν ίδρυμα, παρ’ δ ό δοσοληπτικός λογαριασμός 
τοΰ κληρ/τος, τήν μεταφοράν τοΰ παρ’ έκάστης τών κληρο- 
θεισών δικαιουμένου ποσοΰ προικός, εις ειδικόν έντοκον 
λογαριασμόν έπ’ όνόματι τών προικοδοτηθεισών νεανίδων. 

"Αρθρον 13. 

Έποπτεία τής Πολιτείας 
έπί τής διαχειρίσεως τής περιουσίας. 

Τό ίδρυμα ύπόκειται είς τήν έποπτείαν καί τον έλεγχον 
τών Υπουργείων Οικονομικών καί Κοινωνικών ' Γπηρεσιών, 
συμφώνως πρός τάς διατάξεις τοΰ Α.Ν. 2039/39, ώς ούτος 
έκάστοτε ισχύει. 

’Άρθρον 14. 

Τροποποίησις τοΰ Όργανισμοΰ. 

'Ο παρών οργανισμός δύναται νά τροποποιηθή ή νά 
συμπληρωθή διά Π. Δ/τος, μετά πρότασιν τοΰ Διοικητικού 
Συμβουλίου τοΰ κληρ/τος, κατά τήν διαδικασίαν, τήν 
προδιαγεγραμμένην ύπό τών διατάξεων τών άρθρων 110 

τοΰ Α.Κ. καί 98 παρ. 2 τοΰ Α.Ν. 2039/39. 

Περί έξαιρέσεως έκ τής ύπαγωγής εις τήν άσφάλισιν τοΰ 
Ταμείου Αρωγής 'ΐπαλλήλων άρμοδιότητος Υπουρ¬ 
γείου Γεωργίας τοΰ τακτικοΰ προσωπικοΰ τής Επιτρο¬ 
πής Δημοσίιον Κήπων καί Δενδροστοιχειών. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

’Έχοντες ύπ’ δψει : 

1. Τάς διατάξεις τής παρ. 2 τοΰ άρθρου 2 τοΰ Ν. Δ/τος 
95/73 «περί τροποποιήσεως τής κειμένης νομοθεσίας περί 
τών Ταμείων Αρωγής Δημοσίων Υπαλλήλων» (ΦΕΚ 

169/31.7.73 Τ.Α'). 

2. Τήν ύπ’ άριθμ. Δ3/2087/6.12.77 κοινήν αποφασι 
τοΰ Πρωθυπουργού καί τοΰ Υπουργού Κοινωνικών Υπν 

ρεσιών (ΦΕΚ 1278/77 τ. Β'). 

3. Τάς διατάξεις των άρθρων 17 καί 113 τοϋ ύπ’ άριθμ. 
544/77 ΓΙ.Δ/τος «περί Όργανισμοϋ τοϋ Υπουργείου Κοι¬ 
νωνικών Υπηρεσιών (ΦΕΚ 178/77 τ.Α') ως έτροποποιή- 
θησαν ύπό τοϋ άρθρου 2 τοϋ Ν. 728/77 (ΦΕΚ 316/15.10.77). 

4. Τήν γνώμην τοϋ ΔΣ τοϋ Ταμείου Αρωγής ' 1 παλ- 
λων άρμοδιότητος Υπουργείου Γεωργίας ληφθεΐσαν κατα 
τήν 455/29.11.79 συνεδρίασιν αύτοϋ. 

5. Τήν γνώμην τοϋ παρ’ ήμΐν Συμβουλίου Κοινωνικής 
Ασφαλείας (άρ. συν. 30η/16.1.80 τής Κ' περιόδου). 

6. Τήν ύπ’ άριθμ. 203/1980 γνωμοδότησιν τοϋ Συμ¬ 
βουλίου της Επικράτειας, προτάσει τοϋ επί τών Κοι¬ 
νωνικών Υπηρεσιών Υφυπουργού, άποφασίζομεν. 

’Άρθρον μόνον. 

1. Τό διά τοϋ άρθρου 1 τοϋ Π. Δ/τος 604/1979 (ΦΕΚ 
179/8.8.79.τ.Α') ύπαχθέν εϊς τήν άσφάλισιν τοϋ Ταμείου 
Αρωγής Υπαλλήλων Υπουργείου Γεωργίας προσωπικόν 
τής Επιτροπής Δημοσίων Κήπων καί Δενδροστοιχειών 
εξαιρείται έκ τής άσφαλίσεως τοϋ άνω Ταμείου. 

2. Τυχόν καταβληθεϊσαι άσφαλιστικαί εΐσφοραί έπιστρε- 
φονται εις τούς δικαιούχους άτόκως. 

Εις τον έπί τών Κοινωνικών Υπηρεσιών Υφυπουργόν 
άνατίθεμεν τήν δημοσίευσιν καί έκτέλεσιν τοϋ παρόντος. 

Έν Άθήναις τή 19 Απριλίου 1980 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Δ. ΤΣΑΤΣΟΣ 

Ο ΥΦΥΠΟΥΡΓΟΣ ΚΟΙΝΩΝΙΚΩΝ ΥΠΗΡΕΣΙΩΝ 

ΓΕΡΑΣΙΜΟΣ ΑΠΟΣΤΟΛΑΤΟΣ 

Περί τροποποιήσεως τών παρ. 3 καί 4 τοϋ άρθρου 3 τοϋ 
Κανονισμού Παροχών τοϋ Ταμείου Επικουρικής Άσφα- 
λίσεως 'Τπαλλήλων Έθνικοΰ Όργανισμοϋ Καπνού. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

’Έχοντες ύπ’ οψει : 

1. Τάς διατάξεις τοϋ άρθρου 2 τοϋ Ν. 628/77 «περί 
νομιμοποιήσεως ένίων Ταμείων Επικουρικής Άσφαλίσεως» 

(ΦΕΚ 180/27.6.77 τ. Α'). 

2. Τάς διατάξεις τοϋ Ν. 400/76 «περί Υπουργικού 
Συμβουλίου καί Υπουργείων» (ΦΕΚ 203/76 τ.Α'). 

3. Τάς διατάξεις τοϋ άρθρου 17 τοϋ ύπ’ άριθμ. 544/77 
Π.Δ/τος «περί Όργανισμοϋ τοϋ Υπουργείου Κοινωνικών 
Υπηρεσιών» (ΦΕΚ 178/77 τ.Α') καί τοϋ άρθρου 113 τοϋ 
αύτοϋ ως άνω Π. Δ/τος ώς τοΰτο άντικατεστάθη ύπό τοϋ 
άρθρου 2 τοϋ Ν.728/77 (ΦΕΚ 316/15.10.77 τ.Α'). 

4. Τήν ύπ’ άριθμ. Δ3/2087/6.12.77 κοινή άπόφασιν τοϋ 
Πρωθυπουργού καί τοϋ Υπουργού Κοινωνικών Υπηρεσιών 

(ΦΕΚ 1278/77). 

5. Τήν γνώμην τοϋ Διοικητικοΰ Συμβουλίου τοϋ Ταμείου 
Επικουρικής Άσφαλίσεως 'Τπαλλήλων Εθνικού Όργα- 
νισμοΰ Καπνοΰ, ύποβληθεϊσαν ήμΐν διά τής 667/14.12.79 
άναφοράς αύτοϋ. 

6. Τήν γνώμην τοϋ παρ’ ήμΐν Συμβουλίου Κοινωνικής 
Ασφαλείας ληφθεΐσαν κατά τήν 40η/23.1.80 συνεδρίασιν 
αύτοϋ τής Κ' Περιόδου. 

7. Τήν ύπ’ άριθμ. 160/1980 γνωμοδότησιν τοϋ Συμβου¬ 
λίου Έπικρατείας, προτάσει τοϋ έπί τών Κοινωνικών 'Γπη- 
ρεσιών ' Υφυπουργού, άποφασίζομεν : 

’Άρθρον 1. 

Αί παρ. 3 και 4 τοϋ άρθρου 3 τοϋ Κανονισμού Παροχών 
τοϋ Ταμείου Επικουρικής Άσφαλίσεως 'Τπαλλήλων Εθνι¬ 
κού Όργανισμοϋ Καπνοΰ, ώς τοΰτο τροποποιηθέν διά τοϋ 
136/78 II. Δ/τος (ΦΕΚ 29/78 τ.Α') ισχύει σήμερον, άντι- 
καθίστανται ώς άκολούθως : 


«3. Ώς κατώτατον οριον τής καταβαλλόμενης υπο τοϋ 
Ταμείου μηνιαίας συντάξεως εις τούς άμέσως συνταξιούχους 
αύτοϋ ορίζεται ποσοστόν είκοσι τοΐς εκατόν (20 %) επι τοϋ 
έκάστοτε βασικού μισθοΰ τοϋ 4ου βαθμοΰ τής ιεραρχίας τών 
έν ένεργεία δημοσίων διοικητικών υπάλληλων, ανεξαρτήτως 
χρόνου έξόδου έκ τής ύπηρεσίας». 

" «4. Ώς άνώτατον όριον τής καταβαλλομένης ύπό τοϋ 
Ταμείου μηνιαίας συντάξεως είς τούς άμεσως συνταξιούχους 
αύτοϋ, έπιφυλασσομένων τών διατάξεων τής παρ. 2 τοϋ 
άρθρου 3 τοϋ Ν. 195/1975, ορίζεται ποσοστόν τεσσαρά¬ 
κοντα τοΐς εκατόν (40%) έπί τοϋ έκάστοτε βασικού 
μισθοΰ τοϋ 3ου βαθμοΰ τής ιεραρχίας τών εν ενεργεια 
δημοσίων διοικητικών ύπαλλήλων». 

Άρθρον 2. 

Ή ισχύς τοϋ παρόντος άρχεται άπό τής 1ης τοϋ επομένου 
τής δημοσιεύσεως αύτοϋ διά τής Έφημερίδος τής Κυβερνή- 
σεως, μηνός. 

Είς τον έπί τών Κοινωνικών Υπηρεσιών Υφυπουργόν 
άνατίθεμεν τήν δημοσίευσιν καί έκτέλεσιν τοϋ παρόντος. 

Έν Άθήναις τή 19 Απριλίου 1980 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Δ. ΤΣΑΤΣΟΣ 

Ο ΥΦΥΠΟΥΡΓΟΣ ΚΟΙΝΩΝΙΚΩΝ ΥΠΗΡΕΣΙΩΝ 

ΓΕΡΑΣΙΜΟΣ ΑΠΟΣΤΟΛΑΤΟΣ 

Περί κυρώσεως συμπληρωματικών πινάκων, πού καταρτί¬ 
σθηκαν άπό τό Ανώτερο Συμβούλιο Χωροφυλακής. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

"Εχοντας ύπόψη : 

1. Τά άρθρα 12 καί 15 τοϋ Νόμου 400/1976 «περί Υ¬ 
πουργικού Συμβουλίου καί Υπουργείων. 

2. Τά άρθρα 16, 21, 22, 23, 24, 25, 26 καί 39 τοϋ Νόμου 
671/1977 «περί ιεραρχίας, προαγωγών, άποστρατείας καί 
μεταθέσεων τών μονίμων Αξιωματικών τών Σωμάτων 
Χωροφυλακής, Αστυνομίας Πόλεων καί Πυροσβεστικού 
καί 

3. Τά άρθρα 41 καί 52 τοϋ Ν.Δ. 139/1969 καί τό άρθρο 
5 τοϋ Ν. 295/1976, ύστερα άπό πρόταση τοϋ 'ΐπουργοϋ 
Δημοσίας Τάξεως, κυρώνουμε τούς κατωτέρω συμπλη¬ 
ρωματικούς πίνακες, πού καταρτίστηκαν άπό τό Ανώ¬ 
τερο Συμβούλιο Χωροφυλακής, με τό 2/1980 Πρακτικό 
του : 

α) Άντισυνταγματαρχών Χωροφυλακής, έτους 1979-1980 
πού κρίθηκαν προακτέοι κατ’ άρχαιότητα. 

β) Συνταγματαρχών Χωροφυλακής, έτους 1976-1977 πού 
κρίθηκαν προακτέοι κατ’ έκλογήν. 

γ) Συνταγματαρχών Χωροφυλακής, έτους 1977-1978 
πού κρίθηκαν προακτέοι κατ’ έκλογήν. 

δ) Ταξιάρχων Χωροφυλακής, έτους 1977-1978 πού κρί¬ 
θηκαν άποστρατευτέοι κατά τάς διατάξεις τοϋ άρθρου 5 
τοϋ Ν. 295/1976. 

ε) Ταξιάρχων Χωροφυλακής, έτους 1978-1979 πού κρί¬ 
θηκαν άποστρατευτέοι κατά τάς διατάξεις τοϋ άρθρου 35 
τοϋ Ν. 671/1977. 

στ) Συνταγματαρχών Χωροφυλακής, έτους 1977-1978 
πού κρίθηκαν παραμένοντες είς τον αύτόν βαθμόν. 

ζ) Άντισυνταγματαρχών Χωροφυλακής, έτους 1977- 
1978 πού κρίθηκαν προακτέοι κατ’ άρχαιότητα, κατά τις 
περί 35ετίας διατάξεις τοϋ άρθρου 52 τοϋ Ν.Δ. 139/1969. 

η) Συνταγματαρχών Χωροφυλακής, έτους 1978- 1979 
πού κρίθηκαν ώς εύδοκίμως τερματίσαντες τή σταδιοδρο¬ 
μία τους. 

θ) Ταξιάρχων Χωροφυλακής, έτους 1970-1971 που κρί- 
θηκαν άποστρατευτέοι, κατά τις διατάξεις τοϋ άρθρου 41 
παρ. 3 τοϋ Ν.Δ. 139/1969. 

ι) Άντισυνταγματαρχών Χωροφυλακής, έτους 1976-1977 
πού κρίθηκαν προακτέοι κατ’ άρχαιότητα. 

ια) Συνταγματαρχών Χωροφυλακής, έτους 1971-1972 
πού κρίθηκαν άποστρατευτέοι. 

ιβ) Ταξιάρχων Χωροφυλακής, έτους 1977-1978, πού 
κρίθηκαν άποστρατευτέοι κατά τις διατάξεις τοϋ άρθρου 
41 παρ. 3 τοϋ Ν.Δ. 139/1969. 

Στον ί'διο 'Υπουργό Δημοσίας Τάξεως άναθέτουμε την 
δημοσίευση καί εκτέλεση τοϋ παρόντος Διατάγματος. 

Άθήναι, 24 Απριλίου 1980 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Δ. ΤΣΑΤΣΟΣ 

Ο ΥΠΟΥΡΓΟΣ ΔΗΜΟΣΙΑΣ ΤΑΞΕΩΣ 

ΑΝΑΣΤΑΣΙΟΣ ΜΠΑΛΚΟΣ 

ΠΡΟΕΔΡΙΚΟΝ ΔΙΑΤΑΓΜΑ ΥΠ’ ΑΡΙΘ. 370 

Περί τροποποιήσεως καί συμπληρώσεως διατάξεών τινων 

τοϋ Π.Δ. 110/1974 «περί κυρώσεως τοϋ Κανονισμού 

Μουσικής Χωροφυλακής». 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντες ύπ’ όψει : 

1. Τάς διατάξεις των άρθρων 42 παρ. 11 καί 255 τοϋ 
Ν.Δ. 3365/1955 «περί Κωδικός τοϋ Στόματος τής Ελλη¬ 
νικής Χωροφυλακής». 

2. Τάς διατάξεις των άρθρων 4 παρ. 2 καί 40 παρ. 1 
τοϋ Ν.Δ. 974/1971 «περί ιεραρχίας, προαγωγών καί μετα¬ 
θέσεων τών κατωτέρων οργάνων τών Σωμάτων Χωροφυ¬ 
λακής κ.λ.π.». 

3. Τάς διατάξεις τοϋ άρθρου 12 παρ. 1 καί 2 τοϋ Ν. 
400/1976 «περί 'Τπουργικοΰ Συμβουλίου καί Υπουρ¬ 
γείων» καί τοϋ άρθρου 2 τοϋ Π.Δ. 668/1978 «περί Όργα- 
νισμοΰ τοϋ Υπουργείου Δημοσίας Τάξεως». 

4. Την ύπ’ άριθ. 265/1980 γνωμοδότησιν τοϋ Συμβουλίου 
τής Επικράτειας, προτάσει τοϋ 'ϊπουργοΰ Δημοσίας Τά¬ 
ξεως, άποφασίζομεν : 

’Άρθρον 1. 

Το άρθρον 8 τοϋ II.Δ. 110/1974 «περί κυροόσεως τοϋ 
Κανονισμοΰ Μουσικής Χωροφυλακής» άντικαθίσταται ώς 
άκολούθως : 

«’Άρθρον 8. 

Προκήρυξις έξετάσεων Χωροφυλάκων. 

1. Εντός τοϋ μηνός Μαρτίου έκάστου περιττού έτους, 
ό Αρχηγός Χωροφυλακής καλεί, διά διαταγής του, τούς 
έπιθυμοΰντας νά μεταταγοΰν εις την Μουσικήν τής Χωρο¬ 
φυλακής καί έχοντας μουσικάς γνώσεις, προς δε γνωρίζοντας 
καί τήν χρήσιν μουσικών οργάνων άπαιτουμένων διά την 
συμπλήρωσιν τής αρμονικής συνθέσεως τής Μουσικής 
(Μπάντας), όπως ύποβάλλουν σχετικάς αιτήσεις. 

2. Έάν, κατά τον χρόνον, κατά τον όποιον δέον νά προ- 
κηρυχθοΰν αί εξετάσεις, δεν ύφίστανται εις τήν Μουσικήν 
τής Χωροφυλακής κεναί όργανικαί θέσεις, ουδέ προβλέπεται 
νά δημιουργηθοΰν τοιαΰται μέχρι τέλους Φεβρουάριου τοϋ 
έπομένου περιττού έτους, ό Αρχηγός Χωροφυλακής δύ- 
ναται, δι’ ήτιολογημένης άποφάσεούς του, νά μή προκη- 
ρύξη τήν ενέργειαν έξετάσεων. Έάν όμως, έξ άπροβλέπτων 
λόγων, ήθελον κενωθή όργανικαί θέσεις καί ό ύπολειπόμενος 
χρόνος μέχρι τοϋ Μαρτίου τοϋ έπομένου περιττού έτους 
ύπερβαίνη τούς έξ (6) μήνας, ό Αρχηγός Χωροφυλακής 
δύναται νά προκηρύξη έκτάκτως εξετάσεις, κατά τά έν τή 
προηγουμένη παραγράφω οριζόμενα, άλλως αί θέσεις παρα¬ 


μένουν κεναί μέχρι τοϋ έπομένου διαγωνισμού. Εις περί- 
πτωσιν διενεργείας έκτάκτων έξετάσεων, δέν ένεργοΰνται 
καί τακτικαί τοιαΰται τον μήνα Μάρτιον τοϋ άμέσως έπο¬ 
μένου περιττού έτους, άλλά τον Μάρτιον τοϋ μεθεπομένου 
περιττού έτους. 

3. 'Ο Αρχηγός Χωροφυλακής, μετά τήν λήψιν τών εις 
τό άρθρον 9 τοϋ παρόντος καθοριζομένων δικαιολογητικών 
τών υποψηφίων, δι’ έτέρας διαταγής του, καθορίζει τήν ήμε- 
ρομηνίαν διενεργείας τών έξετάσεων. Αύται ένεργοΰνται 
ούχί ένωρίτερον τοϋ ένός μηνός άπό τής έκδόσεως τής ώς 
άνω διαταγής τοϋ Άρχηγοΰ Χωροφυλακής». 

Άρθρον 2. 

'Η παράγρ. 6 τοϋ άρθρου 14 τού αύτοϋ Π.Δ/τος, άντι- 
καθίσταται ώς άκολούθως : 

«6. 'Ο κυρωθείς πίναξ τών έπιτυχόντων ισχύει μέχρι 
τέλους Φεβρουάριου τοϋ άμέσως έπομένου περιττού έτους, 
τά δέ δημιουργούμενα κενά πληροΰνται έξ αύτοϋ βάσει τής 
σειράς επιτυχίας. Τά δημιουργούμενα κενά μετά τήν Ιην 
Μαρτίου ή τά τυχόν ύπάρχοντα, έλλείψει πίνακος έπιτυ¬ 
χόντων, πληροΰνται έκ τοϋ πίνακος τοϋ άμέσως έπομένου 
διαγωνισμού». 

Άρθρον 3. 

1. 'Ο Πίναξ έπιτυχόντων εις διενεργηθέντα προ τής 
έφαρμογής τοϋ παρόντος διαγωνισμού καί έφ’ όσον άπό τής 
κυρώσεως αύτοϋ έχει παρέλθει χρόνος πλέον τών δύο έτών, 
παύει νά ίσχύη. 

2. Εντός τριμήνου άπό τής ισχύος τοϋ παρόντος καί 
έφ’ όσον διά τήν μετάταξιν εις τήν Μουσικήν τής Χωροφυ¬ 
λακής δέν ύφίσταται πίναξ έπιτυχόντων ή ό ύφιστάμενος 
άκυροΰται κατά τάς διακρίσεις τής προηγουμένης παραγράφου 
ό Αρχηγός Χωροφυλακής δύναται, προς πλήρωσιν ύφιστα- 
μένων ή δημιουργηθησομένων κενών οργανικών θέσεων, 
νά προκηρύξη έξετάσεις, κατά τά εις τό άρθρον 1 τοϋ πα¬ 
ρόντος οριζόμενα καί ύπό τάς έν αΰτώ προϋποθέσεις. 

Εις περίπτωσιν μή προκηρύξεως έξετάσεων, αί κεναί 
αδται θέσεις πληρωθήσονται έκ τοϋ πίνακος τών προκηρυχθη- 
σομένων κατά μήνα Μάρτιον τοϋ πρώτου μετά τή ΐσχύν τοϋ 
παρόντος Διατάγματος περιττού έτους τακτικών έξετάσεων. 

Εις τόν Υπουργόν Δημοσίας Τάξεως, άνατίθεμεν τήν 
δημοσίευσιν καί έκτέλεσιν τοϋ παρόντος Διατάγματος. 

Έν Άθήναις τή 21 Απριλίου 1980 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Δ. ΤΣΑΤΣΟΣ 

Ο ΥΠΟΥΡΓΟΣ ΔΗΜΟΣΙΑΣ ΤΑΞΕΩΣ 

ΑΝΑΣΤΑΣΙΟΣ ΜΠΑΛΚΟΣ 


ΣΥΜΒΑΣΕΙΣ 

Περί τροποποιήσεως τής άπό 4 Ιανουάριου 1973 Συμβά- 
σεως μεταξύ τοϋ Ελληνικού Δημοσίου καί τής Εταιρείας 
«ΚΛΩΣΤΟ Ϋ ΦΑΝΤΗΡΙΑ ΕΔΕΣΣΗΣ ΑΒΕΕ» ώς αότη 
έτροποποιήθη μεταγενεστέρως, διά τήν δημιουργίαν έν 
Εδέσση Κλωστοϋφαντουργικής μονάδος. 


Έν Άθήναις σήμερον τήν 22 τοϋ μηνός Απριλίου τοϋ 
έτους 1980 μεταξύ άφ’ ένός τοϋ Ελληνικού Δημοσίου, έκπρο- 
σωπουμένου έν προκειμένω δυνάμει τών διατάξεων τοϋ άρ¬ 
θρου 4 τοϋ Ν. 4171/1961, ώς άντικατεστάθη ύπό τοϋ άρθρου 
4 τοϋ Ν.Δ. 916/1971, ώς καί δυνάμει τής διατάξεως τοϋ 
άρθρου 1 (παρ. 1) τοϋ Ν. 159/1975, ύπό τοϋ 'Υπουργοΰ 
Συντονισμού Κωνσταντίνου Μητσοτάκη, κατοίκου Αθηνών, 
καί άφ’ έτέρου τής έν Άθήναις έδρευούσης Εταιρείας ύπό 
τήν έπωνυμίαν «ΚΛΩΣΤΟΥ'ΦΑΝΤΗΡΙΑ ΕΔΕΣΣΗΣ Α¬ 
νώνυμος Βιομηχανική καί Εμπορική Εταιρεία» έκπρο- 
σωπουμένης έν προκειμένω ύπό τοϋ Έπαμ. Εύτ. Τριαντό- 
πουλου, Προέδρου τοϋ Δ.Σ. ταύτης καί Γεωργίου Εύαγ. 

ΕΦΗΜΕΡΙΣ ΤΗΣ ΚΥΒΕρΝΗΣΕΩΣ (ΤΕΥΧΟΣ ΠΡΩΤΩΝ) 


Νικολαίδη, Συμβούλου ταύτης δυνάμει τής άπό 28 Ιουλίου 
1979 άποφάσεως τοϋ Διοικητικού Συμβουλίου ταύτης, οΰ 
κεκυρωμένον άντίγραφον επισυνάπτεται εις την παρούσαν, 
συνεφωνήθησαν, συνωμολογήθησαν καί έγένοντο άμοιβαίως 
αποδεκτά τά εις τά επόμενα άρθρα τής παρούσης Συμβάσεως 
οριζόμενα : 

Προοίμιον : 

Οί ώδε Συμβαλλόμενοι λαβόντες ύπ’ όψιν : 

1. Την άπό 4 Ίανουαρίου 1973 ύπογραφεΐσαν Σύμβασιν 
μεταξύ τοϋ ΕΛΛΗΝΙΚΟΥ ΔΗΜΟΣΙΟΥ καί τής Εται¬ 
ρείας «ΚΛΩΣΤΟ Ϋ ΦΑΝΤΗΡΙΑ ΕΔΕΣΣΗΣ Ανώνυμος 
Βιομηχανική καί Εμπορική Εταιρεία» ώςαΰτη έτροποποιήθη 
διά τής άπό 8 Νοεμβρίου 1978 όμοιας, δι’ ής αΰτη άνέ- 
λαβεν έναντι τοϋ Δημοσίου τήν ύποχρέωσιν διά τήν δημιουρ¬ 
γίαν, ύπό ιδίαν ταύτης μέριμναν καί εύθύνην καί δι’ ίδιον 
αύτής λογαριασμόν, Κλωστοϋφαντουργικής μονάδος έν 
Εδέσση, περιλαμβανούσης κλωστήριον βαμβακερών νη¬ 
μάτων των 30.000 άτράκτων ώς καί ύφαντήριον των 320 
ιστών ύφάνσεως, έπενδύουσα προς τον σκοπόν τούτον, 
έν τή έννοια τοϋ Ν. 4171/1961 ώς έτροποποιήθη διά τοϋ 
Ν.Δ. 916/1971, ποσόν 335.000.000 δραχμών, ώς καί διά 

τήν έφαρμογήν έπί τής προκειμένης έπενδύσεως τών ειδικών 
διατάξεων τών άρθρων 1,2,3,4, καί 5 τοϋ Ν. 4171/1961 
ώς οδτος έτροποποιήθη ύπό τών Ν.Δ. 916/1971 καί 1078/ 
1971. 

2. Τήν άπό 4 Ίανουαρίου 1980 αΐτησιν τής έν Άθήναις 
έδρευούσης Εταιρείας ύπό τήν έπωνυμίαν «ΚΛΩΣΤΟΫ¬ 
ΦΑΝΤΗΡΙΑ ΕΔΕΣΣΗΣ Ανώνυμος Βιομηχανική καί 
Εμπορική Εταιρεία», περί τροποποιήσεως τής άπό 4 
Ίανουαρίου 1973 ύπογραφείσης Συμβάσεως, ώς αΰτη 
έτροποποιήθη διά τής άπό 8 Νοεμβρίου 1978 όμοιας, έπί 
τώ τέλει παρατάσεως τής έν αύτή καθοριζομένης προθε¬ 
σμίας άποπερατώσεως τής έπενδύσεως έπί τρία (3) είσέτι 
έτη άπό τής λήξεώς της. 

3. Τάς διατάξεις τών άρθρων 1-5 τοϋ Ν. 4171/1961 
«περί λήψεως γενικών μέτρων διά τήν ύποβοήθησιν τής 
άναπτύξεως τής Οικονομίας τής Χώρας» ώς αύται έτρο- 
ποποιήθησαν ύπό τών διατάξεων τών άρθρων 1-5 τοϋ Ν.Δ. 
916/1971 «περί τροποποιήσεως καί συμπληρούσεως τοϋ 
Ν. 4171/1961». 

4. Τήν διάταξιν τοϋ τελευταίου έδαφίου τής παραγράφου 
1 τοϋ άρθρου 6 τοϋ Ν.Δ. 1078/1971 «περί μή έφαρμογής 
τής διατάξεως τής παραγράφου 5 τοϋ άρθρου 2 τοϋ- Ν.Δ. 

916/1971». 


5. Τήν διάταξιν τής παραγράφου 1 τοϋ άρθρου 1 τοϋ 
Ν. 159/1975 «περί τροποποιήσεως καί συμπληρώσεως τοϋ 
Ν. 4171/1961 καί άλλων τινών διατάξεων». 

6. Τήν άπό 29 Ίανουαρίου 1980 σύμφωνον (καθ’ όμο- 
φωνίναν) γνωμοδότησιν τής Επιτροπής τοϋ άρθρου 3 τόΰ 
Ν.Δ. 2687/1953 (παρ. 3 τοϋ άρθρου 1 τοϋ Ν. 4171/1961 
ώς άντικατεστάθη ύπό τής παραγρ. 2 τοϋ άρθρου 1 τοϋ Ν.Δ. 

916/1971). 

Συμφωνούν εις τήν τροποποίησιν τής άπό 4 Ίανουαρίου 
1973 Συμβάσεως ώς αΰτη έτροποποιήθη διά τής άπό 8 
Νοεμβρίου 1978 όμοιας, ώς άκολούθως : 

’Άρθρον 1. 

1. Ή έν παραγράφιρ 4 τοϋ άρθρου 1 τής άπό 4 Ίανουαρίου 
1973 Συμβάσεως όριζομένη προθεσμία ώς αΰτη παρετάθη 
ύπό τοϋ άρθρου 1 τής άπό 8 Νοεμβρίου 1978 όμοιας, παρα- 
τείνεται έπί τρία (5) είσέτι έτη άπό τής λήξεώς της, διά 
τήν πραγματοποίησιν τής έν παραγράφω 1 τοϋ άρθρου 1 τής 
ώς άνω Συμβάσεως περιγραφομένης έπενδύσεως, δαπάνης 
τριακοσίων τριάκοντα πέντε έκατομμυρίων (335.000.000) 
δραχμών. 

2. Αί έν άρθροις 2 παράγραφοι 1 καί 3 τής άπό 4 Ία¬ 
νουαρίου 1973 Συμβάσεως άναφερόμεναι διατάξεις τοϋ 
Ν. 4171/1961 ισχύουν καί κατά τό έν τή προηγούμενη 
παραγράφω χρονικό διάστημα, πάντως δέ ούχί πέραν τής 
ημερομηνίας τής θέσεως έν ίσχύι τής πράξεως προσχωρήσεως 
τής Χώρας εις τάς Εύρωπαϊκάς Κοινότητας, έφ’ όσον αίδιατά- 
ξεις αΰται τροποποιηθούν ή καταργηθοΰν. 

’Άρθρον 2. 

Αί λοιπαί διατάξεις τής άπό 4 Ίανουαρίου 1973 ύπογρα¬ 
φείσης Συμβάσεως ώς αΰτη έτροποποιήθη διά τής άπό 8 
Νοεμβρίου 1978 όμοιας, παραμένουν ώς έχουν. 

’Άρθρον 3. 

'Η παροΰσα Σύμβασις τίθεται έν ίσχύι άπό τής δημοσιεύ- 
σεώς της εις τήν Εφημερίδα τής Κυβερνήσεως. 

Οί Συμβαλλόμενοι 

Διά τό Ελληνικόν Δημόσιον 
'Ο Υπουργός Συντονισμού 
ΚΩΝ/ΝΟΣ ΜΗΤΣΟΤΑΚΗΣ 

Διά τήν Εταιρείαν «ΚΛΩΣΤΟΫΦΑΝΤΗΡΙΑ ΕΔΕΣΣΗΣ» 
Ανώνυμος Βιομηχανική καί Εμπορική Εταιρεία 

Ε.Ε. ΤΡΙΑΝΤΟΠΟΥΛΟΣ Γ.Ε. ΝΙΚΟΛΑΤΔΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




